PATVIRTINTA

Merkinės krašto muziejaus

Direktoriaus 2017 m. lapkričio 28 d. įsakymu Nr. ĮP-24

**MERKINĖS KRAŠTO MUZIEJAUS VYR. FONDŲ SAUGOTOJO**

**PAREIGYBĖS APRAŠYMAS**

# I. BENDROSIOS NUOSTATOS

1. Merkinės krašto muziejaus Vyriausiasis fondų saugotojas (toliau – Vyriausiasis fondų saugotojas) - muziejaus darbuotojas, vadovaujantis rinkinių apsaugai, apskaitai ir saugojimui, savo veikla prilygstantis direktoriaus pavaduotojui.

2. Vyriausiąjį fondų saugotoją priima, atleidžia iš pareigų, nustato jo pareiginį atlyginimą, Merkinės krašto muziejaus direktorius, vadovaudamasis Lietuvos Respublikos įstatymais, Darbo kodeksu, Varėnos r. sav. tarybos sprendimais ir kitais muziejaus veiklą reglamentuojančiais teisės aktais, atsižvelgdamas į bendruosius ir specialiuosius kvalifikacinius reikalavimus.

3. Pareigybės grupė: III; pareigybės lygis - A2.

4. Vyriausiuoju fondų saugotoju gali dirbti tik asmuo turintis aukštąjį universitetinį (arba jam prilygintą) išsilavinimą.

5. Vyriausiasis fondų saugotojas (a) privalo:

5.1. išmanyti Lietuvos Respublikos Konstituciją, Lietuvos Respublikos biudžetinių įstaigų įstatymą, Lietuvos Respublikos darbo kodeksą, Lietuvos Respublikos muziejų įstatymą, Lietuvos Respublikos kilnojamųjų kultūros vertybių apsaugos įstatymą, Lietuvos Respublikos nekilnojamojo kultūros paveldo apsaugos įstatymą, Lietuvos Respublikos autorių teisių ir gretutinių teisių įstatymą, Muziejuose esančių rinkinių apsaugos, apskaitos ir saugojimo instrukciją bei kitus su muziejų administravimu ir veikla susijusius teisės aktus ir gebėti juos pritaikyti praktikoje;

5.2. išmanyti dokumentų valdymo ir lietuvių kalbos kultūros reikalavimus, turėti organizacinių gabumų, mokėti savarankiškai planuoti ir organizuoti savo darbą, pristatyti savo veiklą, būti atviras naujovėms ir pokyčiams, sąžiningas ir tolerantiškas, galintis aiškiai pateikti informaciją žodžiu ir raštu bei gebėti vykdyti šiame pareigybės aprašyme nustatytas funkcijas.

5.3. Be gimtosios kalbos mokėti bent vieną iš trijų Europos sąjungos oficialių kalbų (anglų, prancūzų, vokiečių).

5.4. turėti kompiuterinio raštingumo įgūdžių ir mokėti naudotis informacinėmis technologijomis;

6. Vyriausiasis fondų saugotojas(a) yra materialiai atsakingas asmuo ir tiesioginis eksponatų saugotojas. Vyriausiasis fondų saugotojas atsako už rinkinių apskaitą ir saugojimą bei rinkinių apskaitos dokumentų tvarkymą ir saugojimą. Atsiskaitydamas iš darbo, perduoda jo žinioje esančius muziejaus rinkinių apskaitos dokumentus bei eksponatus naujai paskirtam žmogui pagal aktą, kurį surašo perdavimo komisija.

7. Vyriausiasis fondų saugotojas yra tiesiogiai pavaldus Merkinės krašto muziejaus direktoriui.

**II. VYRIAUSIOJO FONDŲ SAUGOTOJO(S) PAREIGOS**

# 8. Vyriausiasis fondų saugotojas(a) privalo:

# 8.1. Planuoti, organizuoti ir vadovauti rinkinių apskaitos ir saugojimo darbui;

8.2. Planuoti, organizuoti ir vadovauti muziejaus eksponatų restauravimo ir konservavimo darbams;

8.3. Vadovauti muziejininkų, kurie yra atsakingi už rinkinius, darbui;

8.4. Pildyti rinkinių apskaitos knygas;

8.5. Teikti pasiūlymus dėl tinkamų sąlygų sudarymo rinkiniams saugoti saugyklose, ekspozicijų ir parodų salėse;

8.6. Dingus eksponatui ar jį sužalojus, apie tai raštu informuoti muziejaus direktorių, policiją, muziejaus steigėją ir Lietuvos Respublikos kultūros ministeriją;

8.7. Kontroliuoti, kad sužalojus eksponatą būtų surašytas defektų aktas (smulkiai aprašant sužalojimų priežastį ir pobūdį), išsaugotos visos sužaloto eksponato dalys ir rūpintis eksponato restauravimu po sužalojimo;

8.8. Kontroliuoti, kad ilgai saugoti perduoti ar priimti eksponatai būtų grąžinami laiku (aktuose numatytais terminais);

8.9. Supažindinti muziejininkus, atsakingus už rinkinius, ir kitus muziejaus darbuotojus su muziejaus rinkinių apsaugos, apskaitos ir saugojimo reikalavimais;

8.10. Vizuoti ir kontroliuoti korespondenciją rinkinių apskaitos ir saugojimo klausimais;

8.11. Vizuoti ir kontroliuoti eksponatų judėjimo muziejuje dokumentus;

8.12. Kontroliuoti, kaip veikia saugyklų, ekspozicijos ir parodų salių rakinimo ir plombavimo sistema;

8.13. Reikalauti, kad visi muziejaus darbuotojai laikytųsi Muziejuose esančių rinkinių apsaugos, apskaitos ir saugojimo instrukcijos reikalavimų;

8.14. Reguliuoti lankytojų skaičių saugyklose;

8.15. Leisti eksponatus restauruoti restauravimo sudėtingumą atitinkančią restauratoriaus kvalifikaciją turintiems ir atestuotiems asmenims;

8.16. Sustabdyti muziejininkų, ekspertų ir restauratorių veiksmus, kurie gali pakenkti eksponatams;

8.17. Rengti muziejaus rinkinių formavimo, jų apskaitos politiką;

8.18. Ruošti metines statistines, kitas ataskaitas, rengti ketvirčio darbo ataskaitas;

8.19. Esant reikalui teikti metodinę paramą kitiems muziejams;

8.20. Dalyvauti muziejaus organizuojamose talkose ir renginiuose;

8.21. Rengti straipsnius spaudai, pranešimus, dalyvauti konferencijose, publikuoti tyrinėjimų rezultatus;

8.22. Aptarnauti muziejaus fondų interesantus;

8.23. Rūpintis muziejaus ir savo, kaip muziejaus atstovo įvaizdžiu;

8.24. Vykdyti kitus muziejaus direktoriaus įsakymus ir nurodymus.

**III. VYRIAUSIOJO FONDŲ SAUGOTOJO(S) TEISĖS**

# 9. Vyr. fondų saugotojas(a) turi teisę:

9.1. Reikalauti, kad būtų sudarytos tinkamos sąlygos muziejinių vertybių saugojimui;

9.2. Teikti pasiūlymus muziejinio darbo klausimais;

9.3. Dalyvauti Lietuvos muziejų asociacijos ar bendrijos veikloje;

9.4. Dalyvauti kvalifikacijos kėlimo kursuose;

9.5. Būti profesinių sąjungų, organizacijų ar susivienijimų nariu, taip pat politinių partijų ar organizacijų nariu, ne tarnybos metu dalyvauti politinėje veikloje;

9.6. Ginti pažeistas savo teises ar teisėtus interesus;

9.7. Dalyvauti muziejuje renkamų organų veikloje;

9.8. Turėti kokybiškam pareigų atlikimui būtinas darbo priemones;

9.9. Atsisakyti vykdyti muziejaus direktorės ir kontroliuojančių pareigūnų nurodymus bei užduotis, jei tai prieštarauja Lietuvos Respublikos įstatymams;

9.10. Darbo reikalais naudotis tarnybiniu telefonu.

**IV. VYRIAUSIOJO FONDŲ SAUGOTOJO(S) ATSAKOMYBĖ**

# 10. Vyr. fondų saugotojas(a) už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka, kai:

10.1. Netinkamai tvarko muziejaus rinkinių apskaitos dokumentus;

10.2. Dingsta jo(s) žinioje esančios muziejinės vertybės;

10.3. Nevykdo šio pareigybės aprašo;

10.4. Nustatytais terminais eksponatai neįtraukiami į pirminės apskaitos knygas ir neinventorinami;

10.5. Neetiškai elgiasi su muziejaus lankytojais bei interesantais;

10.6. Savo veiksmais padaro materialinę žalą muziejui;

10.7. Pažeidžia vidaus darbo tvarkos taisykles, Lietuvos Respublikos įstatymus.

11. Vyr. fondų saugotojas(a) už padarytus pažeidimus gali būti nubaustas(a) drausmine nuobauda ar patrauktas(a) baudžiamojon atsakomybėn, priklausomai nuo padarytos žalos ar pažeidimo dydžio.

12. Vyr. fondų saugotojas(a) pasižada ir įsipareigoja neatskleisti žodžiu, raštu ar kitokiu pavidalu asmenims jokios dalykinės, finansinės bei kitokios konfidencialios informacijos, su kuria jis buvo supažindintas arba ji tapo jam prieinama ir žinoma dirbant Merkinės krašto muziejuje.

\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)